ย่านชุมชนเก่า: ชุมชนดอนเกลือ อ.ราษีไศล
ที่อยู่: ตำบลดู่ อำเภอราษีไศล จังหวัดศรีสะเกษ ภาคตะวันออกเฉียงเหนือ
ลักษณะสำคัญ: ชุมชนดอนเกลือ อ.ราษีไศล เป็นชุมชนที่ตั้งอยู่บนสภาพภูมิประเทศที่เป็นที่ดอน มีคูเมืองล้อมรอบ พื้นที่โดยรอบชุมชนเป็นพื้นที่เกษตรกรรม ได้แก่ นาข้าว เป็นชุมชนพักอาศัยกึ่งชนบท ประชากรในชุมชนประกอบอาชีพด้านเกษตรกรรมเป็นหลัก รองลงมาเป็นรับจ้าง และค้าขาย ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท ลักษณะเป็นเนินดินรูปร่างค่อนข้างกลม เส้นผ่าศูนย์กลางประมาณ 400 เมตร มีคูน้ำและคันดินล้อมรอบ คันดินมีสองชั้นที่ล้อมรอบคูน้ำ พบโบราณวัตถุรูปแบบต่างๆ ได้แก่ พระพุทธรูปหินทราย และภาชนะดินเผาเนื้อหยาบ กำไลหิน ขวานหินขัด สันนิษฐานว่า แหล่งนี้คงเป็นชุมชนสมัยประวัติศาสตร์ มีอายุระหว่างพุทธศตวรรษที่ 12-18